പ്ലസ് വണ് പരീക്ഷ: ആശങ്ക വേണ്ട, ടൈം ടേബിള് ഉടന് മന്ത്രി വി ശിവന്കുട്ടി പ്ലസ് വണ് പരീക്ഷ നടത്തിപ്പ് സംബന്ധിച്ച് ആര്ക്കും ആശങ്ക വേണ്ടെന്നും, പരീക്ഷ നിലവിലെ കോവിഡ് മാനദണ്ഡങ്ങള് പാലിച്ച് കൃത്യമായി നടത്തുമെന്ന് മന്ത്രി വ്യക്തമാക്കി. ഓഫ്ലൈന് രീതിയില് പരീക്ഷ നടത്തുന്നതിന് സുപ്രീം കോടതി കഴിഞ്ഞ ദിവസം സര്ക്കാരിന് അനുമതി നല്കിയിരുന്നു. പരീക്ഷാ തിയ്യതി തീരുമാനിച്ചിട്ടില്ല. പരീക്ഷാ ടൈം ടേബിള് ഉടന് പ്രസിദ്ധീകരിക്കുമെന്നും മന്ത്രി വ്യക്തമാക്കി. സ്കൂളുകള് തുറക്കുന്നത് സംബന്ധിച്ച് വിവിധ വകുപ്പുകളുമായി കൂടിയാലോചന നടത്തിയതിന് ശേഷമേ അന്തിമ തീരുമാനം ആകുകയുള്ളു. വളരെ വൈകാതെ സ്കൂള് തുറന്നു പ്രവര്ത്തിക്കാന് കഴിയുമെന്നാണ് കരുതുന്നത് എന്നും മന്ത്രി വ്യക്തമാക്കി. സ്കൂളുകള് തുറക്കുന്നത് സംബന്ധിച്ചുള്ള പൊതു വിദ്യാഭ്യാസ വകുപ്പിന്റെ നിര്ദേശങ്ങള് മുഖ്യമന്ത്രിക്ക് കൈമാറുമെന്നും അതിനുശേഷം വിവിധ വകുപ്പുകളുമായി ചര്ച്ച ചെയ്ത് അന്തിമ തീരുമാനത്തിലെത്തുമെന്നും മന്ത്രി കൂട്ടിച്ചേര്ത്തു. സംസ്ഥാനത്ത് കോളേജുകള് ഒക്ടോബര് മാസം നാല് മുതല് തുറന്നു പ്രവര്ത്തിക്കാന് തീരുമാനമായിരുന്നു. അവസാന വര്ഷ വിദ്യാര്ത്ഥികള്ക്കാണ് ആദ്യം ക്ലാസ് ആരംഭിക്കുക. ക്ലാസ് സമയക്രമം കൊളേജുകള്ക്ക് തീരുമാനിക്കാമെന്നും സര്ക്കാര് വ്യക്തമാക്കിയിരുന്നു. Tags: featured news plus one exam school reopening v sivankutty